paragraph_text: Europska Formula 2 - sezona 1969. je bila 3. sezona Europske Formule 2. Naslov prvaka osvojio je Johnny Servoz-Gavin u bolidu Matra-Ford Cosworth za momčad Matra International. Jochen Rindt u Lotus-Ford Cosworthu je pobijedio na Thruxtonu i Tulln-Langenlebarnu, dok je Jackie Stewart u Matri-Ford Cosworth ostvario pobjede na Nürburgringu i Jarami. Po jednu pobjedu ostvarili su Jean-Pierre Beltoise i Piers Courage na Hockenheimringu i Pergusa-Enni. Međutim, njih četvero su bili gostujući vozači i nisu mogli osvajati bodove, te su pobjede na tim stazama bile pripisane Henriju Pescarolu, Hubertu Hahneu, Françoisu Cevertu i Gavinu. Jedina utrka koju je pobijedio regularni vozač Formule 2 bila je posljednja utrka koja se vozila na Vallelungi, i gdje je slavio Gavin.<ref> Formula 2 1969 OldRacingCars.com Pristupljeno 9. travnja 2021.